stanford-oval/wikipedia huggingface dataset:
פרס גראמי להקלטת הדאנס/אלקטרונית הטובה ביותר
שיאני זכיות ומועמדויות

| #> זכיות | מוזיקאי> זכיות | ביצוע> זכיות |
| --- | --- | --- |
| 4 | סקרילקס | "Scary Monsters and Nice Sprites" ‏•‏‏ "Bangarang" ‏•‏‏ "Where Are Ü Now" ‏•‏‏ "Rumble" |
| 2 | ג'סטין טימברלייק | "SexyBack" ‏•‏‏ "LoveStoned/I Think She Knows" |
| 2 | דיפלו | "Where Are Ü Now" ‏•‏‏ "Electricity" |
| 2 | The Chemical Brothers | "Galvanize" ‏•‏‏ "Got to Keep On" |
מועמדויות
| 5 | מדונה | "Ray of Light" ‏•‏‏ "Die Another Day" ‏•‏‏ "Get Together" ‏•‏‏ "Give It 2 Me" ‏•‏‏ "Celebration" |
| 5 | The Chemical Brothers | "Get Yourself High" ‏•‏‏ "Galvanize" ‏•‏‏ "Do It Again" ‏•‏‏ "Go" ‏•‏‏ "Got to Keep On" |
| 5 | בונובו | "Bambro Koyo Ganda" ‏•‏‏ "Linked" ‏•‏‏ "Loom" ‏•‏‏ "Heartbreak" ‏•‏‏ "Rosewood" |
| 5 | סקרילקס | "Scary Monsters and Nice Sprites" ‏•‏‏ "Bangarang" ‏•‏‏ "Where Are Ü Now" ‏•‏‏ "Midnight Hour" ‏•‏‏ "Rumble" |
| 5 | דיסקלוז'ר | "F for You" ‏•‏‏ "Ultimatum" ‏•‏‏ "My High" ‏•‏‏ "Higher Than Ever Before" ‏•‏‏ "She's Gone, Dance On" |
| 4 | קיילי מינוג | "Love at First Sight" ‏•‏‏ "Come into My World" ‏•‏‏ "Slow" ‏•‏‏ "I Believe in You" |
| 4 | דאפט פאנק | "Da Funk" ‏•‏‏ "Around the World" ‏•‏‏ "One More Time" ‏•‏‏ "Harder, Better, Faster, Stronger (Alive 2007)" |
| 4 | דייוויד גטה | "When Love Takes Over" ‏•‏‏ "Sunshine" ‏•‏‏ "Hero" ‏•‏‏ "I'm Good (Blue)" |
| 4 | דיפלו | "Where Are Ü Now" ‏•‏‏ "Electricity" ‏•‏‏ "On My Mind" ‏•‏‏ "Don't Forget My Love" |
| 3 | גלוריה אסטפן | "Heaven's What I Feel" ‏•‏‏ "Don't Let This Moment End" ‏•‏‏ "Out of Nowhere" |
| 3 | ריהאנה | "Don't Stop the Music" ‏•‏‏ "Disturbia" ‏•‏‏ "Only Girl (In the World)" |
| 3 | ליידי גאגא | "Just Dance" ‏•‏‏ "Poker Face" ‏•‏‏ "Dance in the Dark" |
| 3 | רופוס דו סול | "Underwater" ‏•‏‏ "Alive" ‏•‏‏ "On My Knees" |
| 3 | פרד אגיין | "Strong" ‏•‏‏ "Rumble" ‏•‏‏ "Leavemealone" |
| 3 | קייטרנדה | "10%" ‏•‏‏ "Intimidated" ‏•‏‏ "Witchy" |
| 2 | דונה סאמר | "Carry On" ‏•‏‏ "I Will Go with You (Con te partirò)" |
| 2 | ג'ניפר לופז | "Waiting for Tonight" ‏•‏‏ "Let's Get Loud" |
| 2 | שר | "Believe" ‏•‏‏ "Love One Another" |
| 2 | גרוב ארמדה | "Superstylin'" ‏•‏‏ "Easy" |
| 2 | פאטבוי סלים | "Praise You" ‏•‏‏ "Wonderful Night" |
| 2 | פט שופ בויז | "To Step Aside" ‏•‏‏ "I'm with Stupid" |
| 2 | דפש מוד | "I Feel Loved" ‏•‏‏ "Suffer Well" |
| 2 | ג'סטין טימברלייק | "SexyBack" ‏•‏‏ "LoveStoned/I Think She Knows" |
| 2 | בריטני ספירס | "Toxic" ‏•‏‏ "Womanizer" |
| 2 | גולדפראפ | "Ooh La La" ‏•‏‏ "Rocket" |
| 2 | רובין | "Dancing on My Own" ‏•‏‏ "Call Your Girlfriend" |
| 2 | Swedish House Mafia | "Save the World" ‏•‏‏ "Don't You Worry Child" |
| 2 | אביצ'י | "Sunshine" ‏•‏‏ "Levels" |
| 2 | קלווין האריס | "Let's Go" ‏•‏‏ "Sweet Nothing" |
| 2 | בייסמנט ג'קס | "Good Luck" ‏•‏‏ "Never Say Never" |
| 2 | דיוק דומונט | "Need U (100%)" ‏•‏‏ "I Got U" |
| 2 | Above & Beyond | "We Are All We Need" ‏•‏‏ "Northern Soul" |
| 2 | LCD Soundsystem | "Daft Punk Is Playing at My House" ‏•‏‏ "Tonite" |
| 2 | פלום | "Never Be like You" ‏•‏‏ "The Difference" |
| 2 | ג'יימס בלייק | "Before" ‏•‏‏ "Loading" |
| 2 | ג'אסטיס | "D.A.N.C.E." ‏•‏‏ "Neverender" |
מלחמת האזרחים הטולויית

מלחמת האזרחים הטולויית (במונגולית: Аригбөх-Хубилайн хаан ширээний төлөөх тэмцэл, "המאבק של אריק בוק וקובלאי על כס המלכות") הייתה מלחמת ירושה שהתחוללה באימפריה המונגולית בשנים 1260–1264.
המלחמה פרצה לאחר מותו של הח'אן הגדול הרביעי, מונגקה חאן, בין אחיו הצעירים, קובלאי חאן ואריק בוק, על תואר הח'אן הגדול של האימפריה המונגולית. הח'אן הגדול היה תואר עוצמתי, ושליטה הראוי של האימפריה. מונגקה חאן מת בשנת 1259 ללא יורש מתוכנן, ועל תפקידו נלחמו שני אחיו הצעירים.
"מלחמת האזרחים הטולויית" נקראת על שם אב המשפחה, טולוי, שהיה אחד מבניו של ג'ינגיס חאן.
מלחמת האזרחים הטולויית נחשבת לשלב הראשון מתוך שלושה בתהליך שבסופו התפצלה האימפריה המונגולית לארבע מדינות ירושה נפרדות.
רקע

האימפריה המונגולית הייתה האימפריה הגדולה בהיסטוריה מבחינת שטח רציף, וכבר במותו של מונגקה חאן, היא השתרעה מאוקראינה עד קוריאה של היום, שטח רב ביותר, ושלטה באנשים של מוצא אתני, דת ושפה שונים לחלוטין. כדי להמשיך להתנהל כראוי, האימפריה האדירה הייתה צריכה להעמיד בראשה מנהיג חזק ויציב. אך, האימפריה פיתחה מערכת ירושה מושחתת וחסרת תבונה. כל אחד שהיה לו קשר דם כלשהו לג'ינגיס חאן, כולל אחים, צאצאים, דודים ובני דודים, יכֹלו לטעון לעצמם את הכס, ובסופו של דבר החזק ביותר היה תופס את השלטון.
לאחר שמונגקה מת בשנת 1259 בלי שהכריז על יורש לאחר מותו, התעוררה מחלוקת בין שני אחיו הצעירים לגבי היורש הראוי של מונגקה. אריק בוק לא היה היחיד שערער על קובלאי כח'אן גדול, אך היה הראשון שעשה זאת. המחלוקת ביניהם תוך שנה, ב-1260, הדרדרה למלחמת אזרחים. האחים קובלאי, אריק בוק ומונגקה, היו בניו של טולוי, שהיה אחד מבניו של ג'ינגיס חאן האגדי, מייסד האימפריה ואבי האומה המונגולית. כך שכל המשפחה הטולויית, היו צאצאים ישירים של ג'ינגיס חאן והאמינו שהם נועדו לנהל את האימפריה תחת אל השמיים, טנגרי. אך ניהולה הראוי של האימפריה נקטע עם מותו של מונגקה.
מלחמת האזרחים > סוף המלחמה וכניעתו של אריק בוק

במהלך החורף הקשה של שנת 1263, תומכיו של אריק שעוד נותרו החלו לנטוש אותו לטובת קובלאי. בין הנוטשים היה אפילו אחד מבניו של מונגקה. בנו של מונגקה ביקש מאריק בוק את חותמת ה-Tamga (אנ') של אביו, ואז מסר אותה לקובלאי כסמל של נאמנות, וכך אריק איבד תומך נוסף. החורף של 1263 פגע באריק בוק קשות, רעב איים על הישרדותם של כוחותיו וחייליו, ואנשים וסוסים רבים מתו. במהלך האביב, אפילו כמה מתומכיו הגדולים ביותר נטשו אותו.
לאריק בוק חסרו המשאבים ובעלי הברית כדי להגן על עצמו, הוא התייאש והבין שהאפשרות היחידה שנשארה לו היא להיכנע לקובלאי. אריק בוק נסע לבדו לעיר זאנאדו, שם הוא נכנע בפני קובלאי בשנת 1264, ובכך הסתיימה מלחמת האזרחים.
לאחר שאריק בוק הגיע לזאנאדו ופגש את קובלאי, היה רגע מביך ביניהם, שאחריו שניהם התחבקו בדמעות.
מפה קובלאי היה חופשי לגמרי, ויכול היה לעשות באריק בוק כפי שיבחר. הוא הוציא להורג כמה מתומכיו, אך קובלאי הרגיש חסר ביטחון לגבי היותו האדם היחיד שאחראי על גורלו של אריק בוק, אחיו הקטן. לכן, קובלאי חאן ניסה לכנס קורילטאי שיקבע את גורלו של אריק בוק ולא פחות חשוב מזה, יאשר את עלייתו של קובלאי כח'אן הגדול של האימפריה המונגולית. השליחים של קובלאי התפצלו לעבר החאנויות המרכזיות של האימפריה בפרס, רוסיה ומרכז אסיה כדי לזמן את המנהיגים לקורילטאי. התשובה שקיבל קובלאי הייתה מאכזבת: שלושת הח'אנים השתמשו בתירוצים על כך שהם מתעכבים ולא יוכלו להגיע לפגישה. ברקה, מנהיג אורדת הזהב ברוסיה, והולאגו, המנהיג של האילח'אנאת בפרס, היו במלחמה אחד עם השני ולא יכלו לעזוב את אזור הבית ולהשאירו חשוף אחד בפני השני. אלגו, הח'אן של ח'אנות צ'אגאטאי, טען כי הוא בעצמו לא אושר כח'אן, שכן הוא מונה על ידי אריק בוק בכוח הזרוע, ולכן לא יכל להוות שופט לגורלו של אריק בוק.
הקורילטאי לא התקיים, ובסופו של דבר קובלאי כלא את אריק בוק. אריק מת שנתיים מאוחר יותר בגיל 47 כשהוא אחוז מחלה. מותו המוקדם היה מאוד נוח מבחינת קובלאי, ובצירוף הפתאומיות של מותו, הופצו שמועות שהמוות שלו לא היה טבעי, ורבים חושדים שקובלאי הרעיל אותו בסתר – השערה שמעולם לא הוכחה.
מורשת ותוצאה סופית

מנצח המלחמה היה קובלאי. הוא זכה למלוך כח'אן גדול למשך 30 השנים הבאות, שבהן האימפריה המונגולית שגשגה ברובה. תחת שלטונו של קובלאי האימפריה הגיעה לשיאה הטריטוריאלי, וכיסתה יותר מ-23 מיליון קילומטרים רבועים, דבר שהפך אותה לאימפריה הגדולה ביותר בהיסטוריה מבחינת שטח רציף. מבחינת שטח שאינו רציף, היא שנייה רק לאימפריה הבריטית, שהייתה כוח קולוניאלי מאות שנים מאוחר יותר. ניצחונו של קובלאי הפך אותו לאחד האנשים המוכרים בהיסטוריה, כנראה המונגולי המוכר ביותר לאחר סבו הידוע, ג'ינגיס חאן. קובלאי זכור גם כמייסד שושלת יואן, שאותה הוא ייסד באמצע מלכותו בשנת 1271, והיה לקיסר הראשון שלה. קובלאי כבש את כל חלקיה של סין עד שנת 1279. בשנת 1279 הושלם הכיבוש המונגולי של סין. זה קרה לאחר ששושלת סונג הפסידה בקרב יה-מן (אנ') למונגולים ונפלה בשנת 1279. תחת שושלת יואן, קובלאי הפך לקיסר הלא-סיני הראשון ששלט אי פעם בכל סין, דבר שנחשב להישג גדול.
בשנת 1239, קובלאי נישא לקיסרית צ'בי (Chabi). צ'בי הייתה אשתו המועדפת יותר מכל אישה או פילגש אחרת, והיא העניקה לקובלאי ארבעה בנים, שאחד מהם היה הנסיך ג'ינגים (אנ'), שהיה צריך להיות היורש של קובלאי. בשנת 1281 נפטרה הקיסרית צ'בי, ומספר שנים לאחר מכן, בשנת 1286, נפטר הנסיך ג'ינגים. הנסיך מת מאלכוהוליזם, שמונה שנים לפני קובלאי, ולכן לא ירש אותו. מותם של אשתו המועדפת ויורש העצר הנבחר שברו את קובלאי, שהפך מדוכדך ופנה לאוכל ושתייה, הגיע לעודף משקל חמור, ולקה בסוכרת ושיגדון (דלקת מפרקים). כמו כן, נסיונותיו הכושלים לכבוש את יפן תסכלו אותו. קובלאי נחלש ככל שהזדקן, וב-18 בפברואר 1294, נפטר בגיל 78. מאחר שהיורש המיועד, הנסיך ג'ינגים, מת כשמונה שנים לפני קובלאי – קובלאי מינה ליורש את בנו של ג'ינגים, טמור חאן (אנ').
טמור חאן ירש את קובלאי כח'אן הגדול השישי של האימפריה המונגולית, והקיסר השני של שושלת יואן. טמור ח'אן נחשב לח'אן השישי הגדול, אך כוחו היה מוגבל מאוד עקב פיצול האימפריה בשנת 1294, והוא מוכר יותר כקיסר השני בשושלת יואן, וכנכדו של קובלאי חאן.
על אף השגשוג הרב של האימפריה בתקופת שלטונו של קובלאי, המלחמות הרבות של המונגולים, כמו מלחמת האזרחים הטולויית, מלחמת הולאגו-ברקה (אנ'), או המלחמה בין קובלאי לקאידו (אנ'), הביאו לירידת כוחו של הח'אן הגדול, ובסופו של דבר לפיצולה הסופי של האימפריה המונגולית עם מותו של קובלאי בשנת 1294. לפני מלחמת האזרחים, הח'אנים המונגולים השונים ראו את עצמם כחלק מאותה אימפריה, אך לאחר מלחמת האזרחים, המצב היה רופף יותר והח'אנים השונים יישמו זהויות ומדיניויות נפרדות. התוצאה הייתה תהליך פיצול האימפריה המונגולית שבו התפרקה של האימפריה המונגולית לארבע ח'אנויות נפרדות: שושלת יואן של קובלאי חאן בסין, ח'אנות צ'אגאטאי במרכז אסיה, אורדת הזהב במזרח אירופה, והאילח'אנאת בפרס ובמזרח התיכון. אלו היו מדינות הירושה של האימפריה המונגולית, הן קיבלו עצמאות מלאה עם מותו של קובלאי חאן בשנת 1294.
אף על פי שהאימפריה המונגולית התקיימה למשך פחות ממאה שנים, השפעתם של המונגולים עדיין ניכרת כיום, ובפרט השפעתו העולמית של מנצח המלחמה, קובלאי.
לקריאה נוספת

Morris Rossabi, Khubilai Khan: His Life and Times, University of California Press, 1988
The Rise of the Mongolian Empire and Mongolian Rule in North China, 1994, Allsen, Thomas, עמ' 321-413
Cambridge University Press, Culture and Conquest in Mongol Eurasia, 2001, Allsen, Thomas
ביאורים

↑  טולויית אינה מילה אמיתית בעברית, היא שם תואר שמורכב מהשם של טולוי, אביו של קובלאי ואריק בוק. המילה אושרה על ידי האקדמיה ללשון העברית, המילה באנגלית היא "Toluid".
↑  שני השלבים האחרים היו מלחמת הולאגו-ברקה ומלחמת קובלאי-קאידו
↑  ברקה למשל, הטביע מטבעות בשמו של אריק בוק.
↑  שם הבן היה Urüng Tash
מנחם נאמן

| --- | --- |
אין תמונה חופשית
 לידה:  8 באפריל 1938 (בן 86) קמפולונג מולדובנסק, רומניה 
 השכלה:  בית הספר הגבוה למשפט ולכלכלה  ישיבת כנסת חזקיהו  ישיבת תפארת ישראל  ישיבת בני עקיבא כפר הרא"ה 
 פרסים והוקרה
 יקיר חיפה 
 
מנחם נאמן (נולד ב-8 באפריל 1938) הוא משפטן ושופט ישראלי. סגן נשיא בית המשפט המחוזי בחיפה בדימוס, מרצה לדיני משפחה באוניברסיטת חיפה ויו"ר הוועדה הממנה (האספה הכללית) של החברה לאיתור ולהשבת נכסים של נספי השואה. מכהן כיו"ר ועדת הבחירות המרכזית של מפלגת הליכוד. יקיר העיר חיפה.
קורות חיים

נאמן נולד ב-1938 בעיר קמפולונג מולדובנסק שבבוקובינה רומניה. בגיל שלוש הוגלה למחנות הריכוז בטרנסניסטריה, משם חזר כניצול השואה ב-1945. עלה לישראל עם משפחתו ב-1949. למד בישיבת בני עקיבא כפר הרא"ה, ישיבת תפארת ישראל וישיבת כנסת חזקיהו. בשנים 1958–1961 שירת בצה"ל, ובמקביל למד בשעות הערב משפטים, בשלוחה התל אביבית של האוניברסיטה העברית בירושלים, עד לקבלת תואר שני וכן הסמכה כטוען רבני. ב-1963 הוסמך כעורך דין ובמשך כעשרים שנה עבד כעורך דין עצמאי. בתקופה זו היה חבר, כסולן, בהרכב הראשון של מקהלת הרבנות הצבאית.
שופט

ביוני 1983 מונה לכהונת שופט בבית משפט השלום בחיפה. בדצמבר 1990 מונה לכהן כרשם בבית המשפט המחוזי בחיפה, במרץ 1992 מונה לכהונת שופט בפועל בבית משפט זה, לתקופה של שלוש שנים, וביולי 1995 מונה לכהונת שופט בבית המשפט המחוזי בחיפה. בספטמבר 2006 מונה לכהונת סגן נשיא בית המשפט המחוזי חיפה, תפקיד בו כיהן עד פרישתו באפריל 2008. בתקופה זו היה גם מרצה לדיני משפחה באוניברסיטת חיפה והעביר קורסים לרואי חשבון בדיני בוררות. אחד המקרים הבולטים בהם שפט היה מקרהו של ניקולאי בונר, "רוצח ההומלסים" מחיפה, הרוצח הסדרתי היחיד שהורשע בישראל עד כה.
לאחר פרישתו

לאחר פרישתו נבחר לכהן כיו"ר ועדת הבחירות המרכזית של מפלגת הליכוד. כמו כן כיהן כיו"ר הוועדה הממנה (האספה הכללית) של החברה לאיתור ולהשבת נכסים של נספי השואה.
הוא אחד הקולות הבודדים, הנשמעים מתוך יוצאי המערכת המשפטית, אשר סוברים ש"קיים סיכוי גדול לזיכוי בכל תיקי נתניהו".
מחבר וחזן

ב-2008 יצא לאור ספרו "ברכה נאמנה" – רעיונות על פרשיות השבוע.
נודע בציבור גם כחזן ואף הוציא שני דיסקים לחזנות.
נשוי ואב לארבעה. מתגורר בחיפה. בנו, אריה נאמן, הוא שופט בית המשפט המחוזי בחיפה.
הערות שוליים

↑  ירעם נתניהו,'"`UNIQ--nowiki-00000002-QINU`"'שליפות עם השופט בדימוס מנחם נאמן, באתר nrg‏, 9 בדצמבר 2008
↑  "השופט בדימוס מנחם נאמן: יש סיכוי גדול לזיכוי בכל תיקי נתניהו", ערוץ 7, 2 ביולי 2023
↑  קטעי חזנות בביצוע השופט בדימוס נאמן, יוטיוב
טקג'ט אירופויילס

בניין הראשי של טקג'ט באזור התעשייה תפן
טקג'ט אירופויילס בע"מ היא חברה ישראלית המייצרת להבים למדחסים של מנועי סילון, בעיקר עבור חברת רולס-רויס. החברה הוקמה בשנת 1999, כשותפות בין רולס-רויס לבין חברת טכנולוגיות להבים.
היסטוריה

ב-1998 קיבלה חברת טכנולוגיות להבים (בעבר: להבי ישקר), החלטה להרחיב את המפעל של החברה בתפן. וב-1999 הוקמה חברת טקג'ט אירופוילס כמיזם משותף של חברת רולס רויס העולמית (50%) וטכנולוגיית להבים (50%).
בשנת 2014 נמכרה טכנולוגית להבים, שהייתה בבעלות משפחת משפחת ורטהיימר, לחברת פראט אנד ויטני שהפכה לשותף החדש של חברת טקג'ט.
סטף ורטהיימר אמר כי "אנחנו מוכרים, הקמתי את החברה לבקשת משה דיין, בעקבות האמברגו הצרפתי על אספקת חלפים למטוסי מיראז'. הקמנו חברה טובה בישראל שמעסיקה כ-2,000 עובדים. המכירה היא תהליך טבעי, כמו שבאפט קנה את ישקר. זה עסק עולמי וצריך לוודא שיוכל להמשיך הלאה".
להבי טורבינות ומדחסים למנועי סילון

החברה מייצרת להבים לטורבינות ולמדחס שהוא חלק ממנוע סילון, המפעל משמש לשתי פעילויות עיקריות - חישול ועיבוד שבבי בצורה אוטומטית.
מפעל הייצור של החברה משתרע על שטח של 30,000 מטר מרובע. במפעל זה נעשה שימוש בטכנולוגית חישול רובוטית, אוטומציה, תהליכי פיתוח CNC, טכנולוגיית ליטוש, ביקורות NDT, עיצוב לפיתוח ב־CAM-CAD ב-D,3 ויכולות יצור של מעל 2,000,000.
מחויבות לאיכות הסביבה

חברת טקג'ט רואה בשמירה על איכות הסביבה יעד אסטרטגי בעל חשיבות עליונה ופועלת לשמור על סביבתה מהשפעות מזיקות עקב הפעילות השוטפת של המפעל. לשם כך, משקיעה החברה משאבים רבים הן בפן החינוכי והן בפן הארגוני והתפעולי.
החברה מיישמת מדיניות סביבתית הכוללת :
מניעת זיהום והשפעות שליליות על הסביבה הטבעית בפעולות של ניעת פליטת מזהמים לאוויר לביוב ומקורות המים ,
טיפול במזהמים, מחזור וההפרדת פסולת ופינוי מבוקר של פסולת מסוכנת לאתרים מורשים.
מבדקי ISO 4001 .
תהליכים מיוחדים

היחוד של החברה הוא באולמות החישול הגדולים בהם מתבצעת אוטומצית חישול רובוטית. בידע הטכנולוגי המתקדם של המחברה ובתהליכים המיוחדים המתבצעים בה: ציפוי גרפית (אוויר/ואקום) / בדיקות NDT (בדיקות אל הרס) טיפול טרמי,ועוד   חברה יכולות חישול מתקדמות של: טיטניום, ניקל ופלדה.
איכות תעופתית

הלהבים שמיצרת טקג'ט מיועדים למנועי מסילון ולכן נדרשים לעמוד בסטנדרט האיכות המחמיר של תעשיית התעופה הבינלאומית. ISO 9000,
מנועי הסילון של המטוסים שבהם נמצאים הלהבים של טקג'ט

אירבוס 320 - מנוע V2500 של פרט אנד ויטני
אירבוס A330 - מנוע TRENT XWB של רולס רויס
בואיינג B777 - מנוע TRENT 800 של רולס רויס
בואיינג B787 - מנוע TRENT 1000 של רולס רויס
בואיינג 747 - מנוע RB211-524H של רולס רויס
הרקולס של לוקהד מרטין - מנוע T56 של רולס רויס
הערות שוליים

↑  בעז בבאי, טקג'ט של משפחת ורטהיימר קיבלה אישור מהתמ"ס להרחבת המפעל בתפן ב-21 מיליון דולר, באתר https://www.themarker.com/, ‏26 בנובמבר 2002
↑  TheMarker Online, 8 שנים אחרי ישקר: משפחת ורטהיימר מוכרת את להבים לפראט אנד וויטני במאות מיליוני שקלים, באתר TheMarker, ‏1 במאי 2014
↑  אורה קורן, סטף ואיתן ורטהיימר: מכירת להבים היא תהליך טבעי - החברה תישאר בישראל, באתר https://www.themarker.com/, ‏01 במאי 2014
↑  Nadir Khir Aladin, Techjet’s Green Commitment Sets the Tone for Sustainability in Aviation, https://marketsherald.com/, ‏12 בדצמבר 2024
↑  לימור אלון, Inside the Precision World of Aviation Compressor Blades, https://www.benzinga.com/, ‏24 ינואר 2025
↑  Julian James, TechJet: Revolutionizing Aviation Safety with Precision Aerofoil Manufacturing, https://www.msn.com/, ‏24 ינואר 2025
סמל כימי

סמל כימי הוא קיצור שמו של יסוד, המייצג אותו בטבלה המחזורית ובנוסחאות כימיות והניתן לו לפי שמו, שהוא לרוב לטיני או יווני, או על שמה של אישיות. לכל יסוד סמל כימי ייחודי, בן אות אחת או שתיים, הראשונה גדולה והשנייה קטנה. לאחדים מהיסודות המלאכותיים שאין להם שם פרטי, אלא רק שם זמני, סמל זמני בן שלוש אותיות.
סמליהם הכימיים של יסודות, מסודרים לפי הסדר שלהם בטבלה המחזורית; במוזיאון הלאומי לטבע ומדע שבטוקיו
דוגמאות: שמו הלטיני של החמצן – Oxygenium, ולכן הסמל שלו הוא O. שמה הלטיני של הכספית Hydrargyrum, ולכן היא מסומנת Hg. סמלו של הרובידיום הוא Rb.
הסמלים הכימיים הראשונים הומצאו בראשית המאה ה-19 על ידי ג'ון דלטון, אשר השתמש בסמלים מיוחדים שהוא עצמו המציא. הדבר אמנם הקל על רישום נוסחאות כימיות, אך הקשה מאוד על מדפיסים, שנאלצו לייצר תווים נוספים על-מנת שיוכלו להכניס את הסימולים לספרים. לכן, כעבור כמה עשרות שנים הציע הכימאי השוודי יונס יעקב ברצליוס להחליף את הסמלים של דלטון בסמלים שמורכבים מאותיות האלפבית הלטיני, ולהתאים לכל יסוד סמל לפי שמו, שזוהי גם השיטה הנהוגה כיום.
ראו גם

יסודות כימיים
סמל אלכימי
מודל spiked covariance

מודל ה    spike covariance הוא מודל סטטיסטי המשמש בהקשר של ניתוח נתונים בממד גבוה. המודל פותח על ידי Iain M. Johnstone בשנת 2001
ובוחן כיצד מספר הערכים עצמיים הגדולים - המכונים "spikes"- במטריצת השונות המשותפת (אנ') משפיעים על הערכים העצמיים של מטריצת השונות המשותפת של המדגם. (באנגלית: sample covariance matrix).
בבעיות מידול רבות נהוג לחשוב שהנתונים מושפעים ממספר רב של גורמים בלתי תלויים וכתוצאה מכך נוצרת מטריצת שונות משותפת בעלת ערכים עצמיים קרובים לאפס המעידים על חוסר תלות של המשתנים האקראים שמרכיבים את הנתונים. עם זאת, נתונים בפועל כוללים לעיתים קרובות כמה אותות או רכיבים דומיננטיים - אלה הם ה"spikes" שגורמים לערכים עצמיים מסוימים להיות גדולים יותר באופן משמעותי מאחרים.
שאלת המפתח שעליה מבקש מודל ה- spike covariance לענות היא: כיצד משפיעים הערכים העצמיים הגדולים הללו (spikes) על המבנה וההתפלגות של הערכים העצמיים של הדגימה כאשר מדובר בניתוח נתונים בממדים גבוהים. הבנה זו חיונית למשימות כגון ניתוח רכיבים עיקריים (PCA), קביעת הממד של הנתונים וזיהוי דפוסים או אותות בתוך מערכי נתונים מורכבים.
רקע תאורטי > מטריצת שונות משותפת של האוכלוסייה

(באנגלית: population covariance matrix)
בסטטיסטיקה רב משתנית (אנ')  מטריצת השונות המשותפת של האוכלוסייה  \Sigma _{m} מתארת את השונות בין משתנים מרובים על פני האוכלוסייה.
בדרך כלל כאשר מספר התצפיות (n) גדול בהרבה ממספר המשתנים (m), מטריצת השונות של המדגם (באנגלית: sample covariance matrix) מעריכה בצורה מהימנה את מטריצת השונות המשותפת של האוכלוסייה. עם זאת כאשר מספר המשתנים מתקרב למספר התצפיות, כלומר היחס בניהם מקיים :  {\frac {m}{n}}\to \gamma ,   n\to \infty  הערכה זו לא אמינה.
מודל ה- spike covariance פותח כדי לחקור תופעה זו על ידי הכנסת ערכים עצמיים גדולים- spikes.
רקע תאורטי > הגדרת המודל

במודל ה- spike covariance מניחים שלמטריצת השונות המשותפת של האוכלוסייה  \Sigma _{m} יש ערכים עצמיים גדולים  l_{1},l_{2},\dots ,l_{r} המכונים - spikes. יתר הערכים העצמיים שווים זה לזה, לרוב מנורמלים ל-1. באופן מתמטי מטריצת השונות המשותפת של האוכלוסייה  \Sigma _{m} יכולה להכתב כ:
\Sigma _{m}=U\,{\text{diag}}(l_{1},\dots ,l_{r},1,\dots ,1)\,U^{\top }
כאשר   l_{1}>l_{2}>\dots >l_{r} ו-U מטריצה אוניטרית.
מטעמי נוחות נוכל להניח ש \Sigma _{m} אלכסונית. הנחה זו מפשטת את המודל ושומרת על מאפייניו.
כלומר נוכל להניח:
\Sigma _{m}={\begin{bmatrix}l_{1}&0&\cdots &0&0&\cdots &0\\0&l_{2}&\cdots &0&0&\cdots &0\\\vdots &\vdots &\ddots &\vdots &\vdots &\ddots &\vdots \\0&0&\cdots &l_{r}&0&\cdots &0\\0&0&\cdots &0&1&\cdots &0\\\vdots &\vdots &\ddots &\vdots &\vdots &\ddots &\vdots \\0&0&\cdots &0&0&\cdots &1\end{bmatrix}}
ייצוג הנתונים ומטריצת השונות המשותפת של המדגם > המטריצת הנתונים X

במודל ה- spike covariance הדגימות  X_{1},X_{2},\dots ,X_{n} יכולות להיות מוצגות כצירוף ליניארי של אותות הבסיס  s_{1},s_{2},\dots ,s_{r} ורעש.
כל דגימה  X_{i} יכולה להיות מיוצגת באופן הבא:
X_{i}=\alpha _{i}^{1}s_{1}+\alpha _{i}^{2}s_{2}+\dots +\alpha _{i}^{r}s_{r}+\xi _{i}
כאשר  \alpha _{i}^{j} מקדמים שנדגמו מהתפלגות נורמלית  \alpha _{i}^{j}\sim N(0,\sigma ^{2}) ו \xi _{i} הוא רעש מתוך ההתפלגות הסטנדרטית הנורמלית  \xi _{i}\sim N(0,I).
הסיגנלים  s_{1},s_{2},\dots ,s_{r} הם וקטורים ב - \mathbb {R} ^{m} שמייצגים את המבנה הבסיסי בנתונים.
מטריצת הנתונים   X נוצרת מלקיחת וקטורי הדגימות  X_{1},X_{2},\dots ,X_{n} כעמודות המטריצה:                                                                X=[X_{1},X_{2},\dots ,X_{n}]={\begin{bmatrix}X_{11}&X_{12}&\cdots &X_{1n}\\X_{21}&X_{22}&\cdots &X_{2n}\\\vdots &\vdots &\ddots &\vdots \\X_{m1}&X_{m2}&\cdots &X_{mn}\end{bmatrix}}
מטריצת הנתונים  X ממשמשת לחישוב מטריצת השונות המשותפת של המדגם.
ייצוג הנתונים ומטריצת השונות המשותפת של המדגם > מטריצת השונות המשותפת של המדגם

מטריצת השונות המשותפת של המדגם (באנגלית : sample covariance matrix)  \Sigma _{n} היא הערכה אמפירית של מטריצת השונות המשותפת של האוכלוסייה  \Sigma _{m} והיא מחושבת באופן הבא:
\Sigma _{n}={\frac {1}{n}}XX^{\top }
למטריצה זו תפקיד מרכזי במודל ה- spike covariance שכן הערכים עצמיים והווקטורים העצמיים שלה מספקים תובנות לגבי זיהוי וניתוח הערכים עצמיים הגדולים של מטריצת השונות המשותפת של האוכלוסייה  \Sigma _{m}.
נרצה לדעת האם ניתן לזהות את הממד של הסיגנל, r את הערכים העצמיים והווקטורים העצמיים של מטריצת השונות משותפת של האוכלוסייה  \Sigma _{m} מתוך  מטריצת השונות המשותפת של המדגם  \Sigma _{n}.
ערכים עצמיים של מטריצת השונות המשותפת של המדגם > התפלגות הערכים העצמיים של מטריצת השונות המשותפת של המדגם  \Sigma _{n}

בממדים גבוהים כאשר מספר הפרמטרים m ומספר הדגימות n שואפים יחד לאינסוף ומתקיים:
 {\frac {m}{n}}\to \gamma ,   n\to \infty
0<\gamma \leq 1
הערכים העצמיים של מטריצת השונות משותפת של המדגם  \Sigma _{n} לא בהכרח מתכנסים לאלו של מטריצת השונות משותפת של האוכלוסייה  \Sigma _{m}. נחלק למקרים לפי ממד הסיגנל r:
r = 0 : כאשר אין spikes כלומר  \Sigma _{m} היא מטריצת היחידה, הערכים עצמיים של  \Sigma _{n} מתפלגים לפי התפלגות  התפלגות מרצ'נקו פסטור (אנ')
r > 0:  קיימים ערכים עצמיים גדולים הסוטים מההתפלגות של מרצ'נקו פסטור.
מקרה זה נדון בהרחבה בפרק של מעבר פאזה של ערכים עצמיים.
מעבר פאזה של ערכים עצמיים

במודל ה- spike covariance קיים סף שבו מתרחש מעבר פאזה של הערכים העצמיים של מטריצת השונות משותפת של המדגם  \Sigma _{n}. מעבר הפאזה מתרחש כאשר הערכים העצמיים  l_{j} של מטריצת השונות המשותפת של האוכלוסייה  \Sigma _{m} עוברים סף ספציפי שנתון על ידי  1+{\sqrt {\gamma }}, כאשר  \gamma  מייצגת את היחס בין מספר המשתנים m לבין מספר הדגימות n. מעבר הפאזה מציין את הנקודה שבה ההשפעה של הערכים העצמיים הגדולים המכונים- spikes הופכת למשמעותית מספיק כדי לגרום לשינוי בר הבחנה בערך העצמי התואם במטריצת השונות המשותפת של המדגם  \Sigma _{n}.
הערכים העצמיים של מטריצת המדגם  \lambda _{i} מתנהגים באופן הבא :
מתחת לסף ( l_{i}\leq 1+{\sqrt {\gamma }}): כאשר הערך העצמי   l_{i} של המטריצה  \Sigma _{m} הוא בסף או מתחתיו, הערך העצמי התואם לו ב \Sigma _{n}  - \lambda _{i} נשאר עם ההתפלגות המרכזית שמתוארת לפי התפלגות מרצ'נקו פסטור כך שאינו בולט ואינו ניתן להבחנה ושיערוך. ערך עצמי זה מתכנס כמעט בוודאות ל:  \lambda _{i}\approx (1+{\sqrt {\gamma }})^{2}
מעל הסף ( l_{i}>1+{\sqrt {\gamma }}): כאשר הערך העצמי   l_{i} של המטריצה  \Sigma _{m} הוא מעל הסף, הערך העצמי התואם לו במטריצת המדגם  \lambda _{i} חורג מההתפלגות הראשות ומופיע בנפרד כך שניתן להבחין בו בקלות. הערך העצמי מתכנס כמעט בוודאות ל-  \lambda _{i}\approx l_{i}+\gamma {\frac {l_{i}}{l_{i}-1}} .כלומר במקרה זה נקבל ערך עצמי שגדול יותר מערך המקורי. תוצאה זו מצביעה על כך שהערך העצמי בולט החוצה מההתפלגות וזה משקף גורמים בסיסיים מהותיים בנתונים.
במקרה שמעל הסף ( l_{i}>1+{\sqrt {\gamma }}):  אם נרצה לקבל משערך חסר הטיה ל \ell _{i} נוכל לחלץ אותו באמצעות פתרון משוואה ריבועית מהמקרה הראשון ולקבל:
l_{i}(\lambda _{i})={\frac {\lambda _{i}+1-\gamma +{\sqrt {(\lambda _{i}+1-\gamma )^{2}-4\lambda _{i}}}}{2}}
לסיכום נקבל התכנסות כמעט בוודאות של הערכים בעצמיים של מטריצת המדגם  \lambda _{i} באופן הבא:
\lambda _{i}{\overset {a.s.}{\longrightarrow }}{\begin{cases}l_{i}+\gamma {\frac {l_{i}}{l_{i}-1}}&{\text{if }}l_{i}\geq 1+{\sqrt {\gamma }}\\(1+{\sqrt {\gamma }})^{2}&{\text{if }}l_{i}\leq 1+{\sqrt {\gamma }}\end{cases}}
מעבר פאזה הוא תכונה מרכזית של המודל שכן הוא מאפשר להבחין בין ערכים עצמיים המשקפים מבנה משמעותי בנתונים ובין אלו שלא. הדבר חשוב במיוחד בניתוח בממדים גבוהים כגון ניותח רכיבים עיקריים שבו זיהוי הרכיבים המשמעותיים הוא חיוני.